b'\n_START_ARTICLE_\n\xc5\xa0eba\n_START_PARAGRAPH_\n\xc5\xa0eba je vas na jugu Libanona, znana zlasti po tem, da je 14 kmetij v sklopu te vasi spornih in trenutno pod izraelsko zasedbo v sklopu Golanske planote.\n_START_SECTION_\nGeografske zna\xc4\x8dilnosti\n_START_PARAGRAPH_\nSama vas se nahaja na zahodnem pobo\xc4\x8dju gore Hermon, v bli\xc5\xbeini tromeje Libanona, Sirije in zasedene Golanske planote. Dol\xc5\xbeina spornega ozemlja je okoli 14 km, \xc5\xa1irina pa okoli 2\xc2\xa0km. Nadmorska vi\xc5\xa1ina se zaradi pobo\xc4\x8dnate lege spreminja med 400 in 2000m. Na rodovitni prsti gojijo je\xc4\x8dmen, sadje in zelenjavo. Sama vas \xc5\xa0eba ni del tega spornega ozemlja in se nahaja na ozemlju Libanona.\n_START_SECTION_\nZgodovina\n_START_PARAGRAPH_\nSpor glede tega ozemlja se je pri\xc4\x8del po 1. svetovni vojni, v obdobju francoskega mandata nad dana\xc5\xa1njima Libanonom in Sirijo, ko Francozom ni uspelo natanko dolo\xc4\x8diti meje med dr\xc5\xbeavama. Dokumenti iz 20. in 30. let pravijo, da so se doma\xc4\x8dini vedno pri\xc5\xa1tevali k Libanonu in tudi pla\xc4\x8devali davke libanonski vladi, vendar Francozi temu vpra\xc5\xa1anju nikoli niso posve\xc4\x8dali kak\xc5\xa1ne posebne pozornosti. Med 2. svetovno vojno sta francoska in britanska voja\xc5\xa1ka uprava izdelali natan\xc4\x8dne zemljevide obmejnih regij, ki so to obmo\xc4\x8dje prikazali kot del Sirije. Posebna komisija se re\xc5\xa1evanja spora ni lotila odlo\xc4\x8dno, zato ga ni uspela re\xc5\xa1iti do leta 1946, ko se je francoski mandat kon\xc4\x8dal. Ko sta se vladi sedaj \xc5\xbee neodvisnih dr\xc5\xbeav Sirije in Libanona obrnili na Francijo z zahtevo po uradnih podatkih o meji, se je izkazalo, da tak\xc5\xa1nih podatkov sploh ni. Po nadaljnjih incidentih sta dr\xc5\xbeavi ustanovili me\xc5\xa1ano komisijo, ki je leta 1964 odlo\xc4\x8dila, da to obmo\xc4\x8dje pripada Libanonu, vendar natan\xc4\x8dne razmejitve niso opravili in \xc5\xa1e naprej so se uporabljali stari zemljevidi, ki so ga prikazovali v sklopu Sirije. Doma\xc4\x8dini so se \xc5\xa1e naprej izrekali za Libanonce, ker pa se uradni Bejrut ni pretirano zanimal za to obmo\xc4\x8dje, je efektivno oblast na njem prevzela Sirija, ki je libanonske osebne izkaznice doma\xc4\x8dinov zamenjala s sirskimi._NEWLINE_Med \xc5\xa1estdnevno vojno leta 1967 je Golansko planoto s spornim obmo\xc4\x8djem vred zasedel Izrael. Bejrut ni zahteval vrnitve teh ozemelj niti po tej niti po jomkipurski vojni leta 1973, \xc4\x8detudi ni bil vpleten v nobeno od njiju._NEWLINE_Ko je Izrael za\xc4\x8del izpolnjevati dolo\xc4\x8dila resolucije Varnostnega sveta \xc5\xa1t. 425 () in se pri\xc4\x8del umikati iz ju\xc5\xbenega Libanona, je zavzel stali\xc5\xa1\xc4\x8de, da so sporne kmetije pred vojnami pripadale Siriji in da se mu zato ni potrebno umakniti od tam. Po 22. maju 2000, ko se je umik kon\xc4\x8dal, so to v svojem poro\xc4\x8dilu potrdili tudi Zdru\xc5\xbeeni narodi () in ugotovili, da je Izrael v celoti izpolnil dolo\xc4\x8dila resolucije. Libanon je \xc5\xa1ele sedaj nastopil odlo\xc4\x8dneje, \xc4\x8de\xc5\xa1 da to poro\xc4\x8dilo ni veljavno, ker se Izrael \xc5\xa1e ni umaknil iz celega Libanona, V Damasku so mu pritegnili s tezo, da so te kmetije nesporno libanonske, saj naj bi jih Sirija \xc5\xbee leta 1951 predala Libanonu. OZN je te argumente zavrnila () z utemeljitvijo, da ve\xc4\x8d tako sirskih kot libanonskih voja\xc5\xa1kih zemljevidov iz 60. let prikazuje nekatere kmetije na sirski strani meje (npr. zemljevid libanonskega ministrstva za turizem )._NEWLINE_Izraelska prisotnost na tem spornem obmo\xc4\x8dju je danes eden glavnih izgovorov Hezbolaha za nadaljevanje sovra\xc5\xbenosti proti Izraelu.'